cyanic-selkie/wikianc huggingface dataset:
Ngamimeer
Etimologie
Die meer het waarskynlik sy naam te danke aan die Khoikhoi-woord vir water, naamlik gami.
Pous Adrianus V
Adrianus V was die 186ste pous van die Rooms-Katolieke Kerk in 1276 van 11 Julie tot 18 Augustus.
Biografie
Pous Adrianus V is gebore as Ottobuono Fieschi dei Conti di Lavagna (ook Ottobuono de' Fieschi) ongeveer in 1220 in Genua, Italië. Hy was 'n neef van Pous Innocentius IV wat hom in 1251 kardinaal-diaken van St. Adriano maak. Pous Clemens IV stuur hom as pouslike legaat na Engeland van Oktober 1265 tot Julie 1268 om op te roep tot 'n nuwe kruistog en die geskil tussen koning Hendrik III en sy baronne te besleg. Op 11 Julie 1276 volg hy Pous Innocentius V op deur die invloed van Karel van Anjou, maar sterf op 18 Augustus 1276 nog voor hy priester of biskop gewy is, of as pous gekroon is. Hy word opgevolg deur Pous Johannes XXI. Die naam ‘Adrianus’ beteken 'inwoner van Adrië'.
Nota
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.
Max Terhune
Max Terhune (12 Februarie 1891 – 5 Junie 1973) was 'n Amerikaanse akteur. Hy was bekend vir sy rolle in die rolprente Santa Fe Stampede (1938), Call the Mesquiteers (1938), Rock River Renegades (1942), en Arizona Stage Coach (1942).
Pulitzerprys vir Fiksie
Die Pulitzerprys vir Fiksie is 'n onderafdeling van die Amerikaanse Pulitzerprys en word sedert 1948 toegeken aan vermaarde fiksie deur 'n Amerikaanse skrywer, met die tema van die werk verkieslik oor die Amerikaanse lewe. Dit het die vorige Pulitzerprys vir Roman vervang.
In 1974 het die fiksie-jurie eenparig aanbeveel dat die roman Gravity's Rainbow van Thomas Pynchon die toekenning kry, maar die Pulitzerraad het geen toekenning gemaak nie.
Pryswenners
Van voor 1948, was die toekenning bekend as die Pulitzerprys vir Roman:
Meermalige wenners
Slegs drie skrywers, Booth Tarkington, in 1919 en 1922; William Faulkner, in 1955 en 1963; en John Updike, in 1982 en 1990, kon dusver (2017) dit regkry om die prys meer as een maal te ontvang.
1588
Die jaar 1588 was 'n skrikkeljaar wat volgens die Gregoriaanse kalender op 'n Vrydag begin het. Dit was die 88ste jaar van die 16de eeu n.C. In teenstelling met gewone jare het die jaar 366 dae en 'n 29 Februarie gehad. Volgens die Juliaanse kalender het die jaar op 'n Maandag begin.
Omar Rodriguez-Lopez
Omar Rodriguez-Lopez (Omar Rodriguez) is 'n Amerikaanse musikant van Bayamón.
Tipe (biologie)
In biologie is ’n tipe ’n spesifieke voorbeeld (of soms ’n groep voorbeelde) van ’n organisme waaraan die wetenskaplike naam van dié organisme amptelik gekoppel word. Dit dui dus op die eienskappe wat eie aan die takson is.
In dierkunde
duimnael|links|200px|Die holotipe van die spesie Marocaster coronatus (Muséum de Toulouse). duimnael|links|200px|Die [[bloutjie Jamides elioti. Die boonste foto's is van die bo- en onderkant van die holotipe. Die onderste foto's is van die paratipe.]]
Die voorbeelde wat die wetenskaplike wat die takson vir die eerste keer beskryf in sy beskrywing noem, vorm saam die "tipereeks", met uitsondering van die voorbeelde wat die skrywer spesifiek uitsluit. Die volgende moontlikhede bestaan:
Vir name wat ná 1999 gepubliseer word, moet die skrywer óf ’n holotipe óf ’n sintipe aanwys.
Die woord "tipe" kan ook op ander maniere gebruik word wat nie noodwendig amptelike tipes aandui nie, soos allotipe (’n voorbeeld van ’n ander geslag as die holotipe).
In plantkunde
In plantkunde kan ’n tipe ’n monster of ’n illustrasie wees. ’n Monster is ’n regte plant (of dele van ’n groot plant of ’n paar klein plantjies) wat dood is en veilig bewaar word. ’n Illustrasie moet ’n gedetailleerde tekening of skildery wees uit die vroeë dae van wetenskaplike klassifikasie toe dit moeiliker was om plante te bewaar. Hoogs talentvolle kunstenaars is soms gebruik om die plant in die fynste besonderhede te illustreer. Dit kan ook ’n gedetailleerde illustrasie wees van iets wat net deur ’n mikroskoop gesien kan word.
Die volgende reëls geld:
Soorte tipes
Die Internasionale Kode van Benamings vir alge, fungi en plante (ICN) verskaf ’n lys van die verskillende tipesoorte (artikel 9). Die belangrikste hiervan is die holotipe.
Lars Ditlev Johansen
Lars Ditlev Johansen (gebore 1964) is 'n Deense akteur. Hy is bekend vir sy rolle in die rolprente On Our Own (1998), Polle Fiction (2002), en Klumpfisken (2014), en in die televisiereeks Norskov (2015).
Barkly (kiesafdeling)
duimnael|300px|regs|[[Bruckner de Villiers, L.V. vir Barkly van 13 Maart 1920 tot 31 Desember 1920 en weer van 18 Junie 1924 tot 30 April 1929.]]
Barkly was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar tot voor die verkiesing van 1929.
In die eerste verkiesing in dié kiesafdeling wat waarskynlik verwys na Barkly-Wes naby Kimberley, word die Unionisteparty se dr. Arnold Hirst Watkins onbestrede verkies, maar in 1915 kom hy te staan teen J.C. Scholtz van die Nasionale Party en die onafhanklike H.D. Roux en wen met 818 stemme meer as Scholtz. Watkins byt egter in 1920 die onderspit af teen die N.P. se Wilhelm Bruckner de Villiers met 396 stemme terwyl die Suid-Afrikaanse Party se J.S. Kruger derde kom. Nadat die S.A.P. en die Unionisteparty saamsmelt verloor De Villiers in 1921 teen die S.A.P.-kandidaat Pieter Ernst Scholtz met 'n skamele 57 stemme. In 1924 is dit eweneens 'n gelykop stryd en dié keer wen De Villiers met 63 stemme om Scholtz te ontsetel.
Barkly word afgeskaf voor die verkiesing van 1929. In daardie jaar se algemene verkiesing wen De Villiers in sowel Kuruman as Stellenbosch, maar verkies om laasgenoemde te verteenwoordig. Scholtz het nie weer die Volksraad gehaal nie.
Tugela-moddervis
Die Tugela-moddervis (Labeo rubromaculatus) is 'n varswater vis wat voorkom in die Tugelarivier-stelsel. In Engels staan die vis bekend as die Tugela labeo.
Voorkoms
Daar is twee pare baarde om die mond. Die skubbe op die rug, voor die dorsale vin en op die pens en bors is klein. Die onvolwasse vis is silwer van kleur en slank. Die volwasse visse is olyf-grys met 'n goue-bruin skynsel op die skubbe. Die vis word tot 500 mm lank en die Suid-Afrikaanse hengel rekord is 1.95 kg.
Habitat
Die vis verkies om in diep poele en stadig vloeiende gedeeltes van die rivier te leef. Hulle vreet groen alge, detritus en diatome. Die visse migreer in skole stroomop gedurende die lente en somer om te broei. 'n Groot volume klein eiers word gelê en die klein vissies leef in vlak, stilwater.
Carlo Rota
Carlo Rota (gebore 17 April 1961) is 'n Engelse akteur en vervaardiger. Hy is bekend vir sy rolle in die rolprente The Boondock Saints (1999), Saw V (2008), en Brick Mansions (2014).
William De Vaull
William De Vaull (12 Desember 1870 – 4 Junie 1945) was 'n Amerikaanse akteur. Hy was bekend vir sy rolle in die rolprente In the Days of Buffalo Bill (1922), Tea: With a Kick! (1923), en The Ace of Spades (1925).
Mary Vivian Pearce
Mary Vivian Pearce (gebore 9 November 1947) is 'n Amerikaanse aktrise en skryfster. Sy is bekend vir haar rolle in die rolprente Pink Flamingos (1972), Desperate Living (1977), en Cry-Baby (1990).
1589
Die jaar 1589 was 'n gewone jaar wat volgens die Gregoriaanse kalender op 'n Sondag begin het. Dit was die 89ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Jukskeipark
Jukskeipark is 'n voorstad van Johannesburg, Suid-Afrika wat noord van Sandton en Randburg geleë is.
Charon (mitologie)
duimnael|’n 19de-eeuse voorstelling van Charon wat na die onderwêreld vaar (Alexander Litovchenko).
Charon of Kharon was die bootsman van Hades in die Griekse mitologie. Hy het met die siele van afgestorwenes oor die riviere Styx en Acheron, die skeiding tussen die onderwêreld en die land van die lewendes, gevaar. ’n Muntstuk om Charon mee te betaal, is dikwels in die mond van ’n dooie mens geplaas. Volgens sommige skrywers moes mense wat nie die fooi kon betaal nie en dié wie se lyke nie begrawe is nie, 100 jaar lank op die oewers van die riviere ronddwaal. Sommige helde soos Herakles, Orpheus, Dionysos en Odussee sou na die onderwêreld en terug reis, ook op die boot van Charon.
Genealogie en naam
duimnael|160px|links|Charon soos uitgebeeld deur [[Michelangelo in sy fresko Die Laaste Oordeel in die Sixtynse kapel.]]
Charon was die seun van Nyx en Erebus, wat broer en suster was. Hy is ook die broer van Thanatos en Hypnos.
Die naam Charon word dikwels verduidelik as ’n eienaam wat afgelei is van χάρων (charon), ’n poëtiese vorm van χαρωπός (charopós, “vurige blik”), wat verwys na wilde, intense of blougrys oë. Die woord kan ’n eufemisme vir die dood wees. Dit kan ook verwys na die woede of driftigheid van Charon soos hy dikwels uitgebeeld word, maar die herkoms van die naam is nie seker nie. Die antieke historikus Diodorus Siculus het gedink die bootsman en sy naam kom dalk uit Antieke Egipte.
Voorkoms
Charon word dikwels in antieke Griekse kuns uitgebeeld. Potte en vase uit die 5de en 4de eeu v.C. is dikwels versier met tonele van dooies wat op Charon se boot klim. In die vroegste van dié vase word hy wild voorgestel, in rooibruin klere, met sy roeispaan in sy regterhand en sy linkerhand uitgestrek na die dooies. Op ander vase is hy meer verfynd.
Die Romeinse digter Vergilius beskryf Charon in die 1ste eeu v.C. as ’n ongure god, sy baard ongekam en vuil, sy oë soos hol vuuroonde, met ’n olierige gordel en ’n vuil gewaad.
Ander Latynse skrywers beskryf hom ook as ’n ou man in vuil klere en met ’n wilde baard, ’n vurige bootsman wat sy tuig met ’n lang paal beheer. Toe die bootsman vir Herakles wou keer, het die Griekse held hom met sy eie paal oorweldig.
Sterrekunde
Charon, die grootste maan van die dwergplaneet Pluto, is na die bootsman van die dooies genoem.
Greifswalder SV 04
Geskiedenis
Die klub het op 3 Januarie 1926 ontstaan as Greifswalder SC met die samesmelting van Sportverein Greif Greifswald von 1912 en VfB Greifswald. Laasgenoemde was vroeër die sokkerafdeling (op die been gebring in 1911) van Greifswalder Turnerbundes wat in 1923 onafhanklik geword het as VfB Greifswald.
Knersvlakte
Die Knersvlakte is 'n dorre streek in die noorde van die Wes-Kaap begrens deur die Hardeveld in die weste, die Bokkeveldberge in die ooste, die Kliprante in die noorde en die Olifantsrivier in die suide. Die naam verwys waarskynlik na die dorre, waterlose landskap en die smart wat reisigers in die ou dae hier te beurt geval het.
'n Deel van die Knersvlakte is met stukkies kwarts bedek en in hierdie streek groei baie endemiese plante, veral vygies. Die hele genus Argyroderma, waartoe ook die vingervygie en die bababoudjies behoort, is endemies.
Die wit kwartsgruis weerkaats die sonlig, en is nie so warm soos die donkerder rotse en grond wat in aangrensende gebiede voorkom nie. Omdat die gebied geïsoleer is van ander gebiede; en met volop kwartsstene, is daar 'n hoë vlak van endemisme in die plante wat in die Knersvlakte voorkom. Baie van hierdie plante is klein en kompak, wat vermoedelik 'n aanpassing is om hitte te absorbeer aangesien reën in 'n kort en koel winterperiode voorkom.
Ekologies word die gebied tot die ekostreek van die sukkulente Karoo gereken. Die Knersvlakte-natuurreservaat is in 2014 deur CapeNature en die Wêreldnatuurlewefonds (WWF) gestig om die endemiese plantegroei van die Knersvlakte te beskerm.
Steve Terrell
Steve Terrell (gebore 1929) is 'n Amerikaanse akteur. Hy is bekend vir sy rolle in die rolprente Tea and Sympathy (1956), Dragstrip Girl (1957), en Invasion of the Saucer Men (1957), en in die televisiereeks Life with Father (1953).
Rosssee
Die Rosssee is 'n see van die Suidelike Oseaan tussen Oos- en Wes-Antarktika. Die Rosssee is ná die Britse kaptein en ontdekkingsreisiger James Clark Ross genoem, wat die see in 1841 vir die eerste keer bevaar het. Die see het 'n oppervlakte van sowat 960 000 km² en 'n maksimum diepte van 1 200 m.
Muscovy Company
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Rosssee
Die Rosssee is tussen Victorialand se Kaap Adare in die weste, Koning-Eduard-VII-Land se Kaap Colbeck in die ooste en Ross-eiland in die noorde geleë. Die Rosssee grens in die noordooste aan die Somofsee en in die weste aan 'n naamlose see, sowat 1 000 km verder wes is die Amundsensee geleë. Die 60ste suidelike breedtegraad vorm die noordelike grens. Soos al die seë van Antarktika is die Rosssee noord van die Suidpool geleë en feitlik die hele jaar gevries. Die Rosssee word deur Nieu-Seeland as deel van die Ross-Afhanklikheid opgeëis en tot sy Antarktis-gebied gereken, maar omdat dit volgens internasionale reg nie erken word nie, val die see soos die res van Antarktika onder die saak van die Antarktis-verdrag.
Muscovy Company
Stigting
1555
Tipe
Handelskompanjie en aandelemaatskappy
Hoofkantoor
Londen, Engeland
Filiale
Moskou - Old English Court
Peder Holm Johansen
Peder Holm Johansen (gebore 5 Desember 1957) is 'n Deense akteur. Hy is bekend vir sy rolle in die rolprent Cecilie (2007) en in die televisiereekse Forbrydelsen (2007) en Borgen (2010).
Northgate, Johannesburg
Northgate is 'n voorstad van Johannesburg, Suid-Afrika wat noord van Randburg geleë is.
Muscovy Company
Verskillende Engelse seehawens
Die Muscovy Company (ook bekend as Muscovy Trading Company Russies: Московская компания, transkripsie: Moskovskaya kompaniya) was 'n Engelse handelskompanjie wat in 1555 volgens 'n royal charter (koninklike oktrooi) geïnkorporeer is. Die Muscovy Company, wat sy naam teen die einde van die 17de eeu amptelik gewysig het na Russia Company, was die eerste groot internasionale handelsonderneming wat sy bedrywighede deur die uitreiking van aandele gefinansieer het. Kapitaal, wat deur beleggers aan so 'n handelsonderneming voorsien is, was 'n medium- of langtermynbelegging wat nie onmiddellik na elke handelsreis weer uitbetaal is nie. Hierdie nuwe besigheidsmodel sou as voorbeeld dien vir 'n hele reeks soortgelyke ondernemings.
Engeland se handels- en militêre vloot was dringend aangewese op skeepsboumateriale uit Rusland, terwyl die Tsareryk - alhoewel in mindere mate - van belang was as afsetmark vir Britse uitvoere soos lakens, yster, staal, leerprodukte en dranke. Baie winsgewend was die vervoer van Russiese uitvoere vanuit die Oosseehawens na Europese bestemmings - 'n bedryf wat gou byna volledig deur Britte beheer is. Rusland het hoofsaaklik massagoedere met 'n baie groot volume uitgevoer wat hoë vragwinste vir handel en skeepvaart gewaarborg het. Invoergoedere na Rusland was van hoër waarde, maar betreklik laer volume sodat mededingers - veral Nederlanders - in die invoerhandel geduld is.
Talle Britse handelsliede het hulle in Rusland kom vestig waar - naas Archangelsk en Moskou - die nuutgestigte hoofstad en tsaresetel Sint Petersburg die middelpunt van Britse lewe in die land sou word. Hier het handelslui, wat as lede van die Russia Company geregistreer was, saamgesluit as British Factory. Baie van hulle het groot welvaart verwerf, soos weerspieël is in die statige stadspaleise wat hulle vir hulself langs die Engelse Kaai en die Galeiestraat (Галерная улица / Galernaja oelitsa) laat oprig het.
Sedert 1917 word die Russia Company as 'n welwillendheidsorganisasie bedryf wat in die Russiese Federasie werksaam is en finansiële steun aan Anglikaanse geestelikes bied. Die Anglikaanse St. Andrew's-kerk te Moskou - een van slegs drie Anglikaanse aanbiddingsplekke in heel Rusland - word deur die Russia Company onderhou. Histories het die kompanjie opgetree as beskermheer van Anglikaanse kerke in Moskou, Sint Petersburg, Cronstadt en Archangelsk.
Historiese en politieke agtergrond
Die eerste dinastiese bande tussen Engeland en Kiëf-Roes is in die laat 11de eeu gesmee met die huwelik tussen Wladimir II Monomach (1053−1125), grootprins van Kiëf (nou Kijif) tussen 1113 en 1125, en prinses Gytha van Wessex (1053−1098), die dogter van koning Harold en Ealdgȳð Swannesha (alhoewel onsekerheid oor hierdie huwelik bestaan weens die gebrek aan bronne uit dié tyd - alle beskrywings dateer uit latere periodes). Die Engelse historikus William Fitzstephen se laat 12de eeuse beskrywing van handelsaktiwiteite in die City of London verwys na Russ, handelaars en middelmanne uit Kiëf-Roes, wat handel gedryf het met eekhoring- en hermelynvelle.
Diplomatieke bande is teen die middel van die 16de eeu hervat toe Engeland 'n besondere guns aan die grootprins van Moskou bewys het. Op 16 Januarie 1547 is Iwan IV, op sestien, in Moskou as tsaar gekroon. Anders as die meeste ander Europese moondhede het Engeland nie geskroom om Iwan se nuwe heersertitel amptelik te erken nie en na hom selfs as emperor verwys. Die tsaar sou Engeland se vriendelike beleid teenoor Rusland onthou.
Die Lyflandse oorloë, wat tussen 1558 en 1583 oor die beheer van Ou Lyfland (op die gebied van die huidige Estland en Letland) teen 'n wisselende alliansie gevoer is, met Denemarke-Noorweë, Swede en die Unie (die latere Gemenebes) van die Grootvorstedom Litaue en die Koninkryk Pole as hoofopponente, het getoon hoe kwesbaar die Tsareryk sou wees sonder 'n omvattende modernisering van sy leër onder leiding van ervare militariste uit Wes-Europa. Iwan het 'n diplomatieke offensief geloods om van Engeland 'n politieke bondgenoot vir sy militêre aspirasies in Noord-Europa te maak.
Om 'n sodanige politieke en militêre alliansie nog te versterk, het die tsaar selfs so ver gegaan om 'n dinastiese huwelik tussen hom en koningin Elizabeth I van Engeland voor te stel. 'n Verdere voorstel was dié van 'n wedersydse ooreenkoms om mekaar asiel aan te bied in die geval van interne onluste of eksterne dwang deur vreemde moondhede. Hierdie voorstelle het in 'n diplomatieke verleentheid ontaard nadat Engeland pogings onderneem het om onderhandelinge tot suiwer vriendskapsbetuigings en handelsake te beperk - en die koningin Iwan se huweliksaanbod herhaaldelik van die hand gewys het. Londen se weiering om enige politieke ooreenkoms te onderteken het - ongeag die diplomatieke protokol wat gevolg moes word - van Iwan se kant woedende kommentaar oor die Engelse koningin en haar bewind uitgelok. Spanninge tussen die twee lande sou nog dekades lank voortduur.
Heruitvoere
Die Engelse Witseehandel het van begin af gefokus op Russiese bos- en landbouprodukte wat deur regstreekse betrokkenheid in nog groter hoeveelhede en teen betreklik laer pryse verkry kon word. Engeland was nogtans nie die enigste afsetmark vir hierdie soort handelsaktiwiteite nie. Russiese goedere is vanuit die Engelse mark heruitgevoer na die Mediterreense Seegebied waar luukse produkte verkry kon word wat by Russiese elites gewild was en nie in Engeland vervaardig kon word nie. Ook hier het lede van die Muscovy Company as middelmanne opgetree.
Historiese rekords van die kompanjie se handelsbedrywighede gedurende die 1570's en 1580's verwys na die belangrike rol wat Italiaanse seehawens - en hier veral Livorno (in Engels destyds Leghorn genoem) - gespeel het. Sowel Russiese uitvoergoedere asook luukse produkte van Persiese oorsprong soos ruwe sy (wat via die Wolgarivier-handelsroete na Sentraal-Rusland en Russiese Oossehawens vervoer is) kon hier verhandel word in ruil vir Italiaanse en ander Mediterreense luukse goedere wat sowel by elites in Moskowië asook Safawidiese Persië gewild was - soos fyn vesels en garings, juwele, wyne, glasware, kosbare tafelware en papier asook kruie en speserye uit Indië wat in die seehawens van die Levant verhandel is.
Historiese rekords
Die Muscovy Company se vroeë historiese rekords het in die Groot Brand van Londen in 1666 vergaan, maar notules van vergaderings van die Court of the Company het bewaar gebly en lê ter insae deur navorsers en die belangstellende algemene publiek in die Guildhall Library te Londen.
Internasionale Kode van Dierkundige Benamings
Die Internasionale Kode van Dierkundige Benamings is ’n konvensie in dierkunde vir die wetenskaplike benaming van diere. Dit staan ook bekend as die ICZN-kode na aanleiding van die Engelse naam, International Code of Zoological Nomenclature en dié van die kommissie in beheer daarvan, die International Commission of Zoological Nomenclature.
Die reëls reguleer hoofsaaklik:
Dierkundige benamings is onafhanklik van ander benamingstelsels, soos dié wat plantname reguleer. Dit beteken ’n dier en ’n plant kan dieselfde naam hê.
Die kode is net bedoel om leiding te gee in die benaming van diere en laat dierkundiges toe om organismes in taksons te klassifiseer. Of ’n spesie dus ’n erkende entiteit is of nie is ’n subjektiewe besluit, terwyl die kode bepaal watter naam aanvaarbaar is daarvoor. ’n Nuwe dierenaam wat sonder inagneming van die kode gepubliseer word, kan bloot as "onbeskikbaar" beskou word as dit nie aan sekere kriteria voldoen nie of heeltemal buite die perke van wetenskap val (bv. die "wetenskaplike" naam van die Loch Ness-monster).
Die reëls van die kode bepaal watter name geldig is vir enige takson in die familie-, genus- en spesiegroep. Daar is bykomende (maar meer beperkte) reëls vir name in hoër range.
Die kode is beperk tot die huidige weergawe – vorige uitgawes en reëls geld dus nie meer vandag nie. In die geval van ’n dispuut word die Franse kode geraadpleeg, en daarna kan die kommissie genader word, wat die reg het om ’n finale besluit te publiseer.
Genusgroep
'n Genusgroep, tak of tribus is 'n taksonomiese rang tussen subfamilie en genus, of 'n takson in die rang. Hierdie rang word gebruik om groot subfamilies verder op te deel.
Beaconsfield (kiesafdeling)
Beaconsfield was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
Dubbelbreking
Vorme
Kubiese kristalle en amorfe vastestowwe het isotrope optiese eienskappe, wat wil sê dat die eienskappe nie van die rigting in die kristal afhang nie. Dubbelbreking is die gevolg van optiese anisotropie. Indien die simmetrie tetragonaal, heksagonaal of trigonaal is, is die dubbelbreking eenassig of unaksiaal. Ortorombiese, monokliene en trikliene kristalle word deur tweeassige (biaksiale) dubbelbreking gekenmerk.
Yslandspaat
Die bekendste kristalle wat dubbelbreking vertoon is die yslandspaat vorm van kalsiet. Hulle dubbelbreking is sterk en eenassig. Indien 'n ligstraal daarop val word dit in twee strale gesplits, wat ander polarisasie het. Die een straal volg die wette van Snellius en word die gewone straal ("o" ordinary) genoem. Die ander een wat hierdie wette nie volg nie, heet die buitegewone straal ("e" extraordinary) Hierdie effek tree nogtans nie op, wanneer die lig in die rigting van die hoofas van die kristal val nie. In die geval van kalsiet is hierdie die drietallige as van die Rc ruimtegroep. In hierdie hoofrigting reis alle lig met dieselfde spoed. In ander rigtings kan die breking beskryf word met twee brekingindekse: n_o, n_e. Die verskil B=n_e-n_o word die dubbelbreking genoem. Sy grootte hang af van die rigting van die straal ten opsigte van die hoofas, maar of die verskil positief of negatief is hang van die materiaal af. In die hoofrigting is B=0.
Callyspongia siphonopsis
Callyspongia siphonopsis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Beaufort-Wes (kiesafdeling)
Beaufort-Wes was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar.
1590
Die jaar 1590 was 'n gewone jaar wat volgens die Gregoriaanse kalender op 'n Maandag begin het. Dit was die 90ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Northriding
Northriding is 'n voorstad van Johannesburg, Suid-Afrika wat noord van Randburg geleë is.
Harry De Vere
Harry De Vere (1 Februarie 1870 – 10 Oktober 1923) was 'n Amerikaanse akteur en regisseur. Hy was bekend vir sy rolle in die rolprente The Beast (1916), A Tale of Two Cities (1917), The Joyous Trouble-Makers (1920), en The Shock (1923).
Artemis Pebdani
Artemis Pebdani (gebore 2 Augustus 1977) is 'n Amerikaanse aktrise en skryfster. Sy is bekend vir haar rolle in die rolprent Sex Tape (2014) en in die televisiereekse The Shield (2002), Scandal (2012), en Agents of S.H.I.E.L.D. (2013).
Thora Birch
Thora Birch (gebore 11 Maart 1982) is 'n Amerikaanse aktrise en vervaardiger. Sy is bekend vir haar rolle in die rolprente Patriot Games (1992), Hocus Pocus (1993), American Beauty (1999), en Ghost World (2001).
2009 Curriebeker Premierafdeling
Die 2009 ABSA Curriebeker kompetisie is vanaf 10 Julie tot 31 Oktober 2009 gespeel. Die Curriebeker is ’n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 70ste seisoen sedert die kompetisie vir die eerste keer in 1889 gespeel is.
Die Natalse Haaie was die verdedigende kampioene. Die eindstryd is op 31 Oktober 2009 gespeel tussen die Blou Bulle en die Cheetahs. Die Blou Bulle het die wedstryd gewen met 36-24 en het sodoende hul 23ste Curriebeker-titel ingepalm.
Voorseisoenwedstryde
Voor die aanvang van die seisoen het al die provinsiale spanne in een verpligte vriendskaplike wedstryd elk gespeel. Die uitslae word hier onder weergegee.
Voeding
Voeding is nodig sodat die liggaam al die nodige lewensfunksies kan uitvoer. Alle lewende organismes moet gevoed word.
Die wetenskap van voeding het te make met die wisselwerking van voedingstowwe met die liggaam en gevolglike versterking of belemmering van dié liggaamsfunksies.
Voedsel is dus een van die mens se basiese behoeftes en is noodsaaklik om te kan beweeg, asem te haal, te dink en selfs te lees. Dit gee die boustof vir ons senuweestelsel, laat die hart en ander organe behoorlik funksioneer, die spiere saamtrek om beweging moontlik te maak en is die noodsaaklike brandstof om ook ander liggaamstelsels te laat werk.
Plantvoedsel is moontlik vanweë die energie van die son in kombinasie met die (vir mense ongewenste maar vir plante belangrik) gas koolstofdioksied, water en voedingstowwe in die grond. Plante soos groente, vrugte, graan, neute, kruie en speserye is die vernaamste voeding van mense en diere.
Voedsel wat van diere afkomstig is sluit in eiers en melk wat min verwerking vereis, as ook vleis, kaas en jogurt, wat mindere of meerdere verwerking vereis.
Dieet
Die voedsel wat 'n mens eet, staan bekend as sy dieet. 'n Gebalanseerde dieet sal voedsel van al die voedselsoorte bevat asook die regte hoeveelhede daarvan. Die hoeveelheid voedsel wat ons benodig word bepaal deur die volgende faktore:
Diëte verskil egter drasties van land tot land en selfs verskillende wêrelddele. So is die hoofvoedsel in Asië rys. Op die eilande in die Stille Oseaan vorm vis ’n belangrike deel van hul dieet. Vir Suid-Amerikaanse lande, soos Brasilië, Argentinië en Uruguay, is beesvleis op die spyskaart baie belangrik. En in Afrika word mielies en ander graansoorte gereeld geëet.
Dit maak sin dat mense in verskillende wêrelddele aangewese is op voedsel wat makliker beskikbaar is en uiteraard hoeveel geld hulle het. Tog speel gewoontes, kultuur, voedselvoorkeure en –afkere, leefstyl en selfs religieuse oorwegings ook ’n rol. Uiteindelik is die ideaal om ’n dieet te volg wat ’n redelike hoeveelheid insluit van die ses voedingstowwe koolhidrate, vette, proteïene, vitamiene, minerale en water. Laasgenoemde vorm saam met koolhidrate, proteïene en vette die vier makro-nutriënte. Vitamiene en minerale is mikro-nutriënte.
Water
Voedingskundiges ag water as die heel belangrikste stof vir mens en dier. Nie alleen benodig ’n mens genoegsame hoeveelhede nie omdat die 50-75% van die mens se liggaam wat dit uitmaak gereeld aangevul moet word nie, maar die maksimum tydperk wat die mens daarsonder kan klaarkom, is een week. Water los al die ander voedingstowwe op en vervoer dit na die weefsel in die liggaam. Die waterige oplossing maak die chemiese reaksies moontlik wat die voedingstowwe in energie omskakel en weefsel bou. Die liggaam het daarbenewens die water nodig vir verkoeling en om die afvalstowwe uit te skakel: volwassenes benodig daagliks gemiddeld sowat 2,4 liter water (opgeneem as vloeistof maar ook water in voedsel) om behoorlik te funksioneer.
Dit is interessant dat mense voorheen gemaan is dat hulle sowat agt glase water per dag behoort te drink en dit is vroeër in gesondheidsopvoeding in skole as belangrik oorgedra. Navorsers het egter die latere jare hul benadering daaroor verander en waarsku selfs dat die opname van té veel water tot hiponatremie by onder andere ou mense en veral langafstandatlete kan lei. Dit is die mediese term vir lae (hipo-) bloedvlakke van natrium (Na), wat onder meer lusteloosheid, duiseligheid, spierkrampe, moegheid, hoofpyne en rusteloosheid tot gevolg kan hê. Langer hospitaalverblyf by sommige pasiënte is ook al weens hiponatremie in navorsing bewys.
Oorhidrasie is in gevorderde navorsing in gemiddeld 10% van langafstandatlete gevind, wat in ekstreme gevalle selfs tot die dood kan lei. Dit word “oefeninggegronde hiponatremie” (Engels: Exercise Associated Hyponatremia, of EAH) genoem. Die ideaal is om die vlakke van bloednatriumvlakke nie te veel van 135-145 mmol per liter te laat afwyk nie. Volgens navorsing is minstens 14 atlete in die onlangse dekades dood weens te veel water, insluitend tydens die Ystermankompetisie in Frankfurt in 2015. Dit is gevolglik belangrik om nie net te maan teen dehidrasie nie maar ook die teenoorgestelde te beklemtoon.
Koolhidrate
Die mens het die grootste hoeveelheid van graan en graanprodukte nodig, omdat dit 'n onmiddellike bron van energie is wat nodig is vir ál die liggaamsfunksies. Die belangrikste koolhidraat vir die verskaffing van onmiddellike energie, is glukose. Glukose word in die vorm van stysel in graanprodukte geberg.
Koolhidrate sluit alle suikers (eenvoudige molekulêre struktuur) en stysels (komplekser molekulêre struktuur) in. Elke gram koolhidrate is verantwoordelik vir 4 kalorieë energie. Die gemiddelde mens benodig sowat 2 000-2 500 kalorieë per dag en daarvan kom sowat 60% van koolhidrate.
Baie voedselsoorte bevat koolhidrate: die hoofsuiker in voedsel is sukrose (gewone bruin- of witsuiker), fruktose (afkomstig van die meeste vrugte en verskeie groentesoorte) en dan is daar ook laktose (wat in melk voorkom). Stysel kom in onder meer graan, bone, aartappels en ertjies voor en dit bevat belangrike vitamiene, minerale, proteïene en ook water.
Proteïene
Die drie hooffunksies van proteïene is:
Voorbeelde van voedselsoorte wat ingeneem moet word om proteïene aan die liggaam te verskaf, is vleis, vis, eiers, boontjies, ens.
Dit val op dat proteïene ook energie van 4 kalorieë per gram voorsien, soos die geval is met koolhidrate, maar dit is belangrik daarvan kennis neem dat dié voedingstof as een van die belangrikste boustowwe van die liggaam dien: vel, kraakbeen, spiere en selfs hare bestaan grootliks daaruit en selle bevat proteïene (ensieme) wat die chemiese reaksies versnel. Daarbenewens verrig proteïene belangrike werk as antiliggame wat siektes beveg en as hormone, oftewel chemiese boodskappers.
Proteïene is ingewikkelde molekules wat saamgestel is van kleiner eenhede, aminosure. Omdat die mens se liggaam slegs sowat genoeg van 11 aminosure kan vervaardig, is dit belangrik dat die ander 9 noodsaaklike aminosure deur ’n geskikte dieet verkry word. Melk en kaas, vleis, vis en eiers is die beste bronne, hoewel ’n kombinasie van bone, neute, graan en groente ook vir heelwat aminosure kan sorg.
Vitamiene
Vrugte en groente is baie belangrike komponente van die dieet omdat dit vitamiene aan die liggaam verskaf wat die liggaam in 'n goeie, werkende toestand hou. Die rol wat vitamiene in die liggaam speel, kan ook maklik onderskat word: hulle reguleer die chemiese reaksies waarmee voedsel in energie omskep word en is belangrik vir weefselvorming.
Minerale
Spoorelemente (minerale in klein hoeveelhede) soos yster, mangaan, koper en sink is ook belangrik en help om suurstof by die rooibloedselle te kry, die werking van ensieme en ander belangrike funksies.
Melk en melkprodukte, vleis, vis, neute en grane, bone en groente bevat verskeie minerale.
Vette
Vette (lipide) is ’n hoogs gekonsentreerde energiebron en elke gram vet voorsien sowat 9 kalorieë. Dit is saamgestel uit gliserol en vetsure en kan versadig, mono-onversadig of poli-onversadig wees, met die laasgenoemde twee die meer “gesonde” vette. Belangrike vetsure (poli-onversadig) is nodig as die boustof van die membrane wat elke sel omsluit, omdat die mens se liggaam dit nie self kan vervaardig nie.
Voedingkundiges raai aan dat nie meer as 25%-30% van daaglikse kalorie-inname van vette afkomstig is nie. Die aanbeveling is ook dat onversadigde vette beperk word, onder meer omdat dit cholesterolvlakke kan verhoog en die voorkoms van hartsiektes kan verhoog.
Voedsaamheid
Voedsaamheid, volgens die Handwoordeboek van die Afrikaanse Taal (HAT), is voedsel wat baie voedende bestanddele bevat: dus voedend, kragtig of kraggewend is. Dit beteken dat kalorieë eerder van gesonde kos wat ’n kombinasie van vitamiene, minerale en proteïene bevat,verkry moet word as ongesonde kos (insluitend kitskos), wat te veel kalorieë bevat en dikwels nie voldoende noodsaaklike voedingstowwe bied nie. Dit beteken dat voedsel nie alleen sensories moet bevredig nie (byvoorbeeld pizza), maar ook noodsaaklike voedingstowwe moet voorsien (nie noodwendig pizza nie). Kitskos word dikwels as “leë kilojoules of kalorieë” beskryf.
Voedsaamheid moet gevolglik daartoe bydra dat die mens positiewe gesondheid ervaar, met ’n optimale uitwerking op:
Optimale voeding is daarop gerig om die beste moontlike inname van voedingstowwe te verseker om jou liggaam in staat te stel om sy potensiaal te bereik. Dit sluit sinergie van stowwe in, omdat dié geheelbenadering beter resultate het as die individuele dele. Diëte wat slegs uit vrugte bestaan of hoë proteïene is nie gewens nie en gevolglik word eerder op die regte mengsel voedingstowwe afkomstig van ’n verskeidenheid bronne klem gelê.
Dit is egter ook belangrik om kennis te neem van die persentasie voedingswaarde wat verlore gaan weens onder meer verfyning en kookprosesse. Voedsel soos rys, koring en ander kan tot 77% van minerale soos sink, mangaan en chroom verloor deur die verfyningsproses, hitte en selfs oksidasie. Die kookproses kan minstens 20%-50% van nutriënte vernietig: hoe meer water, hoe meer minerale en wateroplosbare vitamiene los daarin op; hoe langer die kookproses en hoër die hitte, hoe meer voedingswaarde gaan verlore.
Inhibeerders
Navorsing dui daarop dat ’n oormaat koffie, tee en alkohol die opname van veral minerale verhinder. Dit word gevolglik gemaan dat dit in beperkte hoeveelhede ingeneem moet word.
Veral alkohol is nie goed nie, omdat dit eerstens nie nutriënte bevat nie (dis nie voedsel nie) en die vrystelling van energie verswak weens die uitwerking daarvan op nutriënte. Selfs as ’n bron van energie is alkohol minderwaardig.
Gevorderde navorsing oor die jare bevestig ook dat deurlopende stres die opname van vitamiene inhibeer en gevolglik moet meer ingeneem word om die liggaam goed te laat funksioneer.
Verslankings- en ander diëte
Verslankingsdiëte is van die mees omstrede onderwerpe wat voeding betref. Volgens navorsing het die gemiddelde mens reeds teen 21-jarige ouderdom verskeie diëte beproef, insluitend verslankingsdiëte. Statistieke oor die stand van Suid-Afrikaanse nasionale gesondheid en voeding bevestig dat sowat 8,5% mense selfbewus voel oor hoe hul liggaam lyk en soms uit desperaatheid allerlei diëte volg.
Die werklikheid van verslankingsdiëte is dat die betrokkenes hul kans om in die toekoms weer gewig aan te sit en dit selfs makliker as voorheen doen, vergroot. Volgens die dieetkundige Lauren Sackett bevestig statistieke dat diegene wat ’n verslankingsdieet volg, ’n kans van 80% het om weer gewig aan te sit binne die volgende twee jaar. Die kans is daarbenewens 60% om selfs meer te weeg as twee jaar gelede, weens ’n obsessie oor voedsel en die ignorering van die liggaam se honger- en versadigingheidsiklus.
Ander navorsing dui daarop die liggaam ook sy verdedigingsmeganismes (in dié geval om jou metabolisme te verswak en dan selfs makliker gewig aan te sit) inspan om die “skok” van voedselweerhouding teë te werk.
Onthou terselfdertyd dat ’n streng verslankingsdieet nie net die vet afskud nie, maar ook proteïene (spiere) kan afbreek om vir die mindere aanbod van voedsel te vergoed. Die ideaal is om nie die skaal tevrede te hou deur spiermassa te verloor nie maar om jou liggaamsamestelling te verbeter.
Die oplossing is om eerder “intuïtief” te eet, wat inhou dat jy na jou liggaam moet luister. Dit sluit onder meer die volgende beginsels in:
Sportlui, veral liggaamsbouers, kan ook proteïene- of ander ekstreme diëte volg wat hulle op lang termyn benadeel. Die riglyn is steeds om voldoende en gebalanseerde voeding te verseker.
Voedingsriglyne
Voedingskundiges en navorsers beklemtoon dat optimale voeding ’n uitdaging is. Verskeie riglyne maak belangrike voedingskeuses makliker:
Internasionale Kode van Benamings vir alge, fungi en plante
duimnael|200px|Die titelbladsy van Species Plantarum, 1753.
Elke nuwe weergawe vervang die voriges ten volle. Daar is ’n aparte kode vir die benaming van kultuurplante, die Internasionale Kode van Kultuurplantbenamings.
Callyspongia sphaericuslobata
Callyspongia sphaericuslobata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1981 deur Hoshino.
Clariidae
Clariidae, (Babers) is 'n vis-familie van die orde Siluriformes. Die familie bestaan uit twaalf genera met 74 spesies wat in Afrika voorkom waarvan drie genera met agt spesies in Suider-Afrika voorkom.
Genera
Die volgende genera en gepaardgaande spesies is deel van die familie:
Makromolekuul
Makromolekule is baie groot molekule, wat 'n groot molêre massa besit.
Hulle is dikwels organiese molekule, maar daar is ook stowwe soos silikagel wat op silikon gebaseer is.
Makromolekule kan polimere wees, wat uit 'n herhaling van een monomeer opgebou is. 'n Voorbeeld hiervan is poliëtileen wat uit eteen-monomere is opgebou. Soms is die molekuul 'n ko-polimeer wat meer as een soort monomeer bevat
Daar is egter ook nie-polimere makromolekule wat uit verskeie verskillende blokke opgebou is. 'n Voorbeeld hiervan is die blok-polimere waarin stukke van die een polimeer afwissel met stukke van die ander. Makromolekule kan ook op een bepaalde manier uit 'n groot aantal kleiner eenhede van verskeie soorte opgebou is. Dit is die geval met proteïne wat op een spesifieke manier uit 'n twintigtal aminosure opgebou is.
Alice Munro
Alice Ann Munro (gebore 10 Julie, 1931) is 'n Kanadese skrywer van hoofsaaklik kortverhale. Sy het alreeds verskeie male die Governor General's Award en Giller-prys in Kanada gewen. Daarbenewens is sy bekroon met die Man Booker Internasionale Prys in 2009 en met die Nobelprys vir Letterkunde in 2013, albei pryse vir haar lewenswerk.
Weather Underground
Die Weather Underground Organization (WUO), algemeen bekend as die Weather Underground, was 'n radikale linkse militante organisasie in die Verenigde State wat in die laat 1960's en 1970's aktief was, gestig op die Ann Arbor-kampus van die Universiteit van Michigan. Dit is oorspronklik die Weathermen genoem. Die WUO is in 1969 georganiseer as 'n faksie van Students for a Democratic Society (SDS) wat grotendeels bestaan uit die nasionale kantoorleierskap van SDS en hul ondersteuners. Vanaf 1974 was die uitdruklike politieke doel van die organisasie om 'n revolusionêre party te skep om die Amerikaanse imperialisme omver te werp.
Die FBI beskryf die WUO as 'n binnelandse terreurgroep, met rewolusionêre posisies wat gekenmerk word deur swart mag en opposisie teen die Viëtnam-oorlog. Die WUO het in 1970 deelgeneem aan binnelandse aanvalle, soos die tronk bevryding van Timothy Leary. Die "Days of Rage" was die eerste oproer van die WUO in Oktober 1969 in Chicago, wat ooreenstem met die verhoor van die Chicago Sewe. In 1970 het die groep 'n "Verklaring van 'n staat van oorlog" teen die regering van die Verenigde State uitgereik onder die naam "Weather Underground Organization".
In die 1970's het die WUO 'n bomaanval uitgevoer op regeringsgeboue en verskeie banke. Sommige aanvalle is voorafgegaan deur ontruimingswaarskuwings, tesame met dreigemente wat die saak aangewys het waaroor die aanval bedoel was om te protesteer. Drie lede van die groep is dood in 'n onbeplande ontploffing in 'n meenthuis in Greenwich Village, maar niemand is dood in enige van die bom-aanvalle nie. Die WUO-kommunikasie wat op 1 Maart 1971 uitgereik is in verband met die bomaanval op die Amerikaanse Kapitool, het aangedui dat dit 'uit protes teen die Amerikaanse inval in Laos' was. Die WUO het beweer dat die bombardering van die Pentagon op 19 Mei 1972 'in vergelding was vir die Amerikaanse bomaanval in Hanoi'. Die WUO het aangekondig dat sy bombardement op die Amerikaanse departement van buitelandse sake op 29 Januarie 1975 'in reaksie op die eskalasie in Vietnam' was.
Die WUO het begin disintegreer nadat die Verenigde State in 1973 'n vredesooreenkoms in Viëtnam bereik het, en dit het teen 1977 nie meer gefunksioneer nie.
Die groep het sy naam ontleen aan die liriek van Bob Dylan, You don't need a weatherman to know how way the wind blows, uit die liedjie Subterranean Homesick Blues (1965). Die Dylan-lyn was ook die titel van 'n posisieverklaring wat tydens 'n SDS-byeenkoms in Chicago op 18 Junie 1969 versprei is. Hierdie stigtingsdokument het 'n beroep gedoen op die stigting van 'n "Blanke gevegmag" met die "Swart Bevrydingbeweging" en ander radikale bewegings om  "die vernietiging van die Amerikaanse imperialisme te bewerkstellig en 'n klasselose kommunistiese wêreld te vorm".
Yasutoshi Miura
Yasutoshi Miura (gebore 15 Julie 1965) is 'n voormalige Japannese sokkerspeler. Hy het drie keer vir die Japanse nasionale sokkerspan uitgedraf.
Hidra (mitologie)
Hidra, of die Waterslang, was in die Griekse mitologie ’n slangagtige watermonster. Dit het meer koppe gehad as wat skilders kon uitbeeld (maar dit is ook bekend as ’n negekoppige slang). Vir elke kop wat afgekap is, het twee in die plek daarvan gegroei en daarom was die slang onsterflik, solank as wat hy een kop behou het. Sy asem was giftig en selfs die reuk van sy bloed kon iemand doodmaak.
Dié monster het by die Lernameer gehou en is dus ook bekend as die Waterslang van Lerna. Onder die water van Lerna was ’n ingang na die onderwêreld en die waterslang het dit bewaak.
Die Hidra is deur Herakles doodgemaak met die hulp van sy broerskind Iolaus as die tweede van sy twaalf take, deurdat Herakles sy neus met ’n doek toegehou het en Iolaus elke kop wat hy afgekap het, met ’n vlam geskroei het sodat nuwe kop nie kon teruggroei nie. Die Hidra se laaste kop is afgekap met ’n goue swaard wat Atena vir Herakles gegee het.
Die tweede taak van Herakles
thumb|170px|links|Antonio Pollaiuolo se Herakles en die Hidra, omstreeks 1475. Uffizigalery, [[Florence, Italië.]] Herakles was ’n goddelike held en die seun van Zeus en die sterflike vrou Alkmene. Hy was ’n toonbeeld van manlikheid en die kampioenvegter van die Olimpiese orde teen chtoniese (onderwêreldse) monsters.
Die godin Hera, wat die vrou van Zeus was, het Herakles gehaat omdat hy haar man se buite-egtelike kind was. Sy het hom eers waansinnig gemaak sodat hy sy kinders by sy vrou, Megara, vermoor het. Om te boet vir dié daad moes hy 12 take (aanvanklik 10) uitvoer wat bedink is deur sy aartsvyand, Euristeus, wat in sy plek koning geword het weens ’n slinkse plan van Hera en wat Hera se vuil werk gedoen het. As Herakles geslaag het, sou sy sondes vergewe word en sou hy onsterflik gemaak word.
Die tweede taak wat Herakles moes uitvoer, was om die Hidra, 'n yslike waterslang, te verslaan wat Hera grootgemaak het met die doel om Herakles dood te maak. Toe Herakles naby die Hidra se blyplek kom, het hy sy mond en neus met ’n doek bedek om hom teen die monster se giftige walms te beskerm. Hy het pyle met vuur na die Hidra se lêplek geskiet om hom uit te lok. Daarna het hy ’n sekel (volgens sommige legendes), ’n swaard of sy knuppel gebruik om die Hidra se koppe af te kap, maar in elkeen se plek het twee teruggegroei.
Sterrekunde
Hera, wat ontsteld was dat Herakles die monster verslaan het wat sy spesifiek grootgemaak het om hom dood te maak, het die Hidra in die lug geplaas as die sterrebeeld Noordelike Waterslang. Die krap wat Herakles vermorsel het, het sy in die lug geplaas as die sterrebeeld Krap. Wanneer die Son in die teken van die Krap is, is die Noordelike Waterslang se kop naby daaraan.
Hidra is ook die naam van ’n maan van die dwergplaneet Pluto.
Olivedale
Olivedale is 'n voorstad van Johannesburg, Suid-Afrika wat aan die noordekant van Randburg geleë is.
Berea (kiesafdeling)
Berea was 'n kiesafdeling van die Suid-Afrikaanse Volksraad vanaf die eerste algemene verkiesing op 15 September 1910 ná Uniewording op 31 Mei daardie jaar. Die kiesafdeling was gesentreer om die gelyknamige voorstad in Durban.
Sigfred Johansen
Sigfred Johansen (31 Mei 1908 – 18 Julie 1953) was 'n Deense akteur. Hy was bekend vir sy rolle in die rolprente Week-end (1935), I dag begynder livet (1939), Hans store aften (1946), en Soldaten og Jenny (1947).
Don Terry
Don Terry (8 Augustus 1902 – 6 Oktober 1988) was 'n Amerikaanse akteur. Hy was bekend vir sy rolle in die rolprente Border Romance (1929), The Secret of Treasure Island (1938), Squadron of Honor (1938), en Don Winslow of the Navy (1942).
Bensonitriel
Bensonitriel is die nitriel van benseen.
Vervaardiging
Dit kan op verskillende maniere vervaardig word:
1591
Die jaar 1591 was 'n gewone jaar wat volgens die Gregoriaanse kalender op 'n Dinsdag begin het. Dit was die 91ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.